Der er tæt på udsolgt til koncerten med verdensstjernen Katie Melua i Aalborg til august.

Skovdalen er med al sandsynlighed pakket til bristepunktet, når Katie Melua indtager scenen i skoven til august. - Vi har oplevet en helt fantastisk interesse fra vores publikum, og vi glæder os over at kunne præsentere endnu en stor verdensstjerne i Aalborg, siger Ernst Trillingsgaard, direktør for Aalborg Kongres & Kulturcenter, der arrangerer koncerten. Koncerten i Aalborg bliver en kombineret sidde- og ståkoncert, og alle siddepladser er for længst udsolgt. De resterende ståplads-billetter sælges via BilletNet og fra landets posthuse.